b'\n_START_ARTICLE_\nTermoelektrarna \xc5\xa0o\xc5\xa1tanj blok 3\n_START_SECTION_\nParni kotel SULZER\n_START_PARAGRAPH_\nParno turbino bloka 3 sta napajala dva Sulzerjeva enocevna kotla s prisilnim pretokom. Blok je lahko obratoval tudi samo z enim kotlom, kar omogo\xc4\x8da ni\xc5\xbejo minimalno trajno obratovalno mo\xc4\x8d._NEWLINE__NEWLINE_Kotla sta bila na zunaj po zgledu popolnoma enaka kotloma na bloku 1 in 2, vendar sta imela ve\xc4\x8dje ogrevalne povr\xc5\xa1ine. Krogotok vode ter pare skozi ogrevalne povr\xc5\xa1ine kotlov bloka 3 je bil enak kot pri kotlih bloka 1 in 2._NEWLINE__NEWLINE_Vsak od kotlov je lahko proizvedel 140 t pare na uro, s pritiskom 100 bar in temperaturo 530 \xc2\xb0C.\n_START_SECTION_\nTurbina bloka 3\n_START_PARAGRAPH_\nParna turbina bloka 3 je podobna turbinama blokov 1 in 2, le da ima mo\xc4\x8d 75 MW._NEWLINE_Primerno njeni mo\xc4\x8di so grajene tudi pomo\xc5\xbene turbinske naprave. Visokotla\xc4\x8dni rotor ima trinajst enakotla\xc4\x8dnih stopenj lopatic in visokotla\xc4\x8dno ohi\xc5\xa1je trinajst vodilnikov, v katere so vgrajene lopatice vodilnikov._NEWLINE_Nizkotla\xc4\x8dni rotor je dvoj\xc4\x8dek z enakotla\xc4\x8dnimi lopaticami in sicer dvakrat po pet stopenj s koluti, ki so navle\xc4\x8deni na gred rotorja._NEWLINE__NEWLINE_Nizkotla\xc4\x8dno ohi\xc5\xa1je turbine je horizontalne izvedbe in je dvoj\xc4\x8dek. Zvija\xc4\x8deno je iz treh delov in sicer iz srednjega ter dveh izstopnih delov, v katerih je dvakrat po pet dvodelnih vodilnikov z vgrajenimi lopaticami vodilnika. Vse pomo\xc5\xbene naprave so enake kot pri turbinah 1 in 2. Prav tako je enak na\xc4\x8din upravljanja in nadzora turbine.\n_START_SECTION_\nPovezave\n_START_PARAGRAPH_\nSpletna stran Termoelektrarne \xc5\xa0o\xc5\xa1tanj'